《次韵范才元中秋夜》
宋代·苏籀

常娥偕婺女，万里玉京会。
云璈阕未终，莫霭黯愁对，
真人一謦欬，开阖随霁晦。
寒波扬广廷，清光一年最。
顷刻人间世，银色化诸秽。
法士屏杯杓，痴儿恋珍贝。
皆言此宵乐，复欲何时醉。
蟾宫正植璧，星潢亦委佩。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。